16.6.2023
EL
Επίσημη Εφημερίδα της Ευρωπαϊκής Ένωσης
C 214/123 Πέμπτη 19 Ιανουαρίου 2023
P9_TA(2023)0017
Έλεγχος των οικονομικών δραστηριοτήτων της Ευρωπαϊκής Τράπεζας Επενδύσεων — ετήσια έκθεση 2021 Ψήφισμα του Ευρωπαϊκού Κοινοβουλίου της 19ης Ιανουαρίου 2023 σχετικά με τον έλεγχο των οικονομικών δραστηριοτήτων της Ευρωπαϊκής Τράπεζας Επενδύσεων — ετήσια έκθεση 2021 (2022/2153(INI)) (2023/C 214/12)
Το Ευρωπαϊκό Κοινοβούλιο, — έχοντας υπόψη την έκθεση δραστηριοτήτων της Ευρωπαϊκής Τράπεζας Επενδύσεων (ΕΤΕπ) για το 2021 με τίτλο «Η καινοτομία ως απάντηση», η οποία δημοσιεύτηκε στις 27 Ιανουαρίου 2022, — έχοντας υπόψη την οικονομική έκθεση της ΕΤΕπ για το 2021 και την έκθεση της ΕΤΕπ σχετικά με τις χρηματοδοτικές και δανειοληπτικές δραστηριότητες για το 2021, που δημοσιεύτηκαν αμφότερες στις 5 Μαΐου 2022, — έχοντας υπόψη το επιχειρησιακό σχέδιο του Ομίλου ΕΤΕπ για το 2021, που δημοσιεύτηκε στις 20 Ιανουαρίου 2021, — έχοντας υπόψη την έκθεση της ΕΤΕπ 2020/2021 για τις επενδύσεις: Οικοδόμηση μιας έξυπνης και πράσινης Ευρώπης στην εποχή της COVID-19, που δημοσιεύτηκε στις 21 Ιανουαρίου 2021, — έχοντας υπόψη το σχέδιο εφαρμογής του χάρτη πορείας 2021-2025 του Ομίλου ΕΤΕπ για την τράπεζα για το κλίμα, που εγκρίθηκε από το Διοικητικό Συμβούλιο της ΕΤΕπ στις 14 Νοεμβρίου 2020 και δημοσιεύτηκε στις 14 Δεκεμβρίου 2020, — έχοντας υπόψη τη στρατηγική της ΕΤΕπ για το κλίμα, που εγκρίθηκε τον Νοέμβριο του 2020 και δημοσιεύτηκε στις 15 Νοεμβρίου 2020, — έχοντας υπόψη την έκθεση του Ομίλου ΕΤΕπ για τη βιωσιμότητα για το 2021, που δημοσιεύτηκε στις 6 Ιουλίου 2022, — έχοντας υπόψη το πλαίσιο για την περιβαλλοντική και κοινωνική βιωσιμότητα του Ομίλου ΕΤΕπ που δημοσιεύτηκε στις 2 Φεβρουαρίου 2022, — έχοντας υπόψη τις ετήσιες εκθέσεις της ελεγκτικής επιτροπής της ΕΤΕπ για το 2021, που δημοσιεύτηκαν στις 21 Ιουλίου 2022, — έχοντας υπόψη την έκθεση δραστηριοτήτων της ΕΤΕπ σχετικά με τις έρευνες απάτης για το 2021, που δημοσιεύτηκε στις 7 Ιουλίου 2022, — έχοντας υπόψη την ετήσια έκθεση της δραστηριότητας για τη διαχείριση καταγγελιών σχετικών με την ανάθεση συμβάσεων και της επιτροπής για τη διαχείριση καταγγελιών σχετικών με την ανάθεση συμβάσεων της Ευρωπαϊκής Τράπεζας Επενδύσεων για το 2021, που δημοσιεύτηκε στις 7 Απριλίου 2022, — έχοντας υπόψη τη συμφωνία συνεργασίας που υπεγράφη από την ΕΤΕπ, το Ευρωπαϊκό Ταμείο Επενδύσεων (ΕΤΕ) και την Ευρωπαϊκή Εισαγγελία στις 7 Δεκεμβρίου 2021, — έχοντας υπόψη την έκθεση δραστηριοτήτων της ΕΤΕπ σχετικά με τη συμμόρφωση για το 2021, η οποία δημοσιεύτηκε στις 25 Αυγούστου 2022, — έχοντας υπόψη το πλαίσιο PATH — Υποστήριξη των αντισυμβαλλομένων στην πορεία τους προς την ευθυγράμμιση με τη συμφωνία του Παρισιού (Πλαίσιο ευθυγράμμισης των αντισυμβαλλομένων με τη συμφωνία του Παρισιού) του Ομίλου ΕΤΕπ, το οποίο δημοσιεύτηκε στις 26 Οκτωβρίου 2021, — έχοντας υπόψη την πολιτική για την καταπολέμηση της απάτης του Ομίλου ΕΤΕπ, που δημοσιεύτηκε στις 5 Αυγούστου 2021, — έχοντας υπόψη την ετήσια έκθεση της επιτροπής δεοντολογίας και συμμόρφωσης της ΕΤΕπ για το 2020, η οποία δημοσιεύτηκε στις 8 Απριλίου 2022, και τους κανόνες λειτουργίας της επιτροπής, — έχοντας υπόψη τους κώδικες δεοντολογίας για το προσωπικό, για τα μέλη της Ελεγκτικής Επιτροπής και για τη Διευθύνουσα Επιτροπή του Ομίλου ΕΤΕπ,